11.4.2023
FI
Euroopan unionin virallinen lehti
C 126/3
V (Ilmoitukset)
KILPAILUPOLITIIKAN TOTEUTTAMISEEN LIITTYVÄT MENETTELYT
EUROOPAN KOMISSIO Ennakkoilmoitus yrityskeskittymästä (Asia M.10986 – AXA SPAIN / GACM SPAIN) (ETA:n kannalta merkityksellinen teksti)
(2023/C 126/03)
1.
Komissio vastaanotti 27. maaliskuuta 2023 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — AXA Seguros Generales, S.A. de Seguros y Reaseguros (AXA Seguros Generales, Espanja), osa konsernia AXA S.A. (AXA Group, Ranska) — GACM España, S.A.U. (GACM Spain, Espanja) AXA Seguros Generales hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan yrityksessä GACM Spain.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— AXA Seguros Generales kuuluu espanjalaiseen AXA Spain -vakuutuskonserniin, jolla on lupa harjoittaa vakuutus- ja jälleenvakuutustoimintaa sairaus-, henki-, säästö-, eläke-, auto- ja muiden henkilö- ja yritysvakuutusten alalla.
AXA Spain taas kuuluu yritysryhmittymään, jonka perimmäinen emoyhtiö on ranskalainen pörssiyhtiö AXA Group.
AXA Group toimii vakuutus- ja varainhoitoalalla 54 maassa. — GACM Spain on Espanjassa toimivien kiinteistö-, tapaturma-, henki- ja sairausvakuutusyhtiöiden hallintayhtiö.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
4.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
Huomautusten on oltava komissiolla 10 päivän kuluessa tämän ilmoituksen julkaisupäivästä.
Huomautuksissa on aina käytettävä seuraavaa viitettä: M.10986 – AXA SPAIN / GACM SPAIN (1) EUVL L 24, 29.1.2004, s. 1 (”sulautuma-asetus”).